Ο **Γιάννης Κορεντσίδης** (12 Νοεμβρίου 1973) είναι Έλληνας πολιτικός και δήμαρχος της Καστοριάς, θέση που εκλέχτηκε στις δημοτικές εκλογές του 2019, συγκεντρώνοντας 62,37% με τον συνδυασμό «Ώρα για δουλειά».

Βιογραφία
---------

### Σπουδές και επαγγελματική δραστηριότητα

Γεννήθηκε στη Θεσσαλονίκη το 1973 με καταγωγή από το Μαυροχώρι και την Κορησό. Σπούδασε Οργάνωση & Διοίκηση Επιχειρήσεων στο ICBS Business College, στη Θεσσαλονίκη. Μιλάει αγγλικά και ιταλικά. Η επαγγελματική του πορεία ξεκίνησε το 1994, στην οικογενειακή γουνοποιητική επιχείρηση «*ΑΔΕΛΦΟΙ ΚΟΡΕΝΤΣΙΔΗ – ΓΟΥΝΟΠΟΙΙΑ ΟΒΕ*», που δραστηριοποιείται στην Καστοριά από το 1959.

Το 2006 εκλέχτηκε, για πρώτη φορά, στο Διοικητικό Συμβούλιο της Ε.ΔΗ.ΚΑ. Α.Ε. ενώ επανεκλέχτηκε το 2009 αναλαμβάνοντας ταυτόχρονα Αντιπρόεδρος της Εταιρείας για την περίοδο 2009-2012. 

Το 2011 εκλέχτηκε στο Διοικητικό Συμβούλιο του Εμπορικού και Βιομηχανικού Επιμελητηρίου Καστοριάς. Στο ίδιο όργανο, εκλέχτηκα στην Διοικούσα Επιτροπή, ως Α’ Αντιπρόεδρος, υπηρετώντας τη θέση έως το 2017.

Τον Μάιο του 2015 εκλέχτηκε στον Σύνδεσμο Γουνοποιών Καστοριάς "Ο Προφήτης Ηλίας", την θέση του Προέδρου.

### Θητεία

Ο Γιάννης Κορεντσίδης είναι ο πρώτος δήμαρχος που αναφέρθηκε στην «απογουνοποίηση» της Καστοριάς, βλέποντας ως μονόδρομο τον τουριστικό τομέα για την ανάπτυξη της περιοχής. Η ελληνική γουνοποιΐα είναι ίσως ο κλάδος που χτυπήθηκε περισσότερο από κάθε άλλον στη διάρκεια της πανδημίας, με έντονες αρνητικές συνέπειες για την περιοχή της Καστοριάς καθώς η γουνοποποιΐα τουλάχιστον στο παραγωγικό κομμάτι αποτελεί σχεδόν "μονοκαλλιέργεια" ενώ αποτελεί την κυριότερη οικονομική δραστηριότητα εδώ και δεκαετίες.

Ο Δήμαρχος Καστοριάς έχει αναφερθεί στον προγραμματισμό των επόμενων ετών, σε μελέτες και προτάσεις, συνολικού προϋπολογισμού 45 εκατομμυρίων ευρώ που έχουν κατατεθεί σε όλα τα τρέχοντα χρηματοδοτικά προγράμματα, κάποια εκ των οποίων έχουν ήδη δημοπρατηθεί. Ανάμεσα στα έργα είναι η ενεργειακή αναβάθμιση σχολικών μονάδων και δημοτικών κτιρίων, η κατασκευή κυκλοφοριακών κόμβων στη λεωφόρο Κύκνων και η ανάπλαση του παραλίμνιου κοινόχρηστου χώρου τμήματος νότιας Παραλίας, η συντήρηση αποκατάσταση του Λιμναίου Οικισμού του Δισπηλιού, η δημιουργία καταφυγίου αδέσποτων ζώων, αλλά και η μελέτη και η κατασκευή Πνευματικού Κέντρου στην Καστοριά.

Τον Νοέμβριο του 2022, κατά τον απολογισμό της τριετίας της δημοτικής αρχής του Γιάννη Κορεντσίδη, παρουσιάστηκαν σημαντικά έργα για τον Δήμο Καστοριάς που υπολοποιούνται ή έχουν δρομολογηθεί. Ο δήμαρχος αναφέρθηκε στις εντάξεις έργων που έχει πετύχει η δημοτική αρχή οι οποίες ανέρχονται σε 61 έργα με προϋπολογισμό 57.500.000 €. Αναφέρθηκε, επίσης, διεξοδικά στην οικονομική κατάσταση του δήμου όταν τον παρέλαβε το 2019 και σήμερα παρουσιάζει σημαντικές απομειώσεις στο τεράστιο χρέος που κληρονόμησε. Έκπληξη προκάλεσε το γεγονός ότι ακόμη και η μείζονος αντιπολίτευση του δημοτικού συμβουλίου δήλωσε χαρούμενη για τα έργα ευχόμενη στον δήμαρχο μια καλή και πιο δραστήρια νέα θητεία.

Ο Κορεντσίδης επανεξελέγη το 2023 με ποσοστό 50,50% στον 2ο γύρο.

Παραπομπές
----------

1. ↑  «Γιάννης Κορεντσίδης - Δήμαρχος Καστοριάς». *OTA VOICE*. 2 Απριλίου 2021. Αρχειοθετήθηκε από το πρωτότυπο στις 30 Νοεμβρίου 2022. Ανακτήθηκε στις 10 Απριλίου 2022.
2. ↑  «ώρα για δουλειά - Γιάννης Κορεντσίδης». *oragiadouleia.gr*. Αρχειοθετήθηκε από το πρωτότυπο στις 9 Μαρτίου 2022. Ανακτήθηκε στις 10 Απριλίου 2022.
3. ↑  «Γιάννης Κορεντσίδης: Ποιος είναι ο νέος δήμαρχος Καστοριάς». *Φούιτ.gr*. 2 Ιουνίου 2019. Ανακτήθηκε στις 10 Απριλίου 2022.
4. ↑  «Γ. Κορεντσίδης στη «Ν»: Η ανάπτυξη του τουρισμού για την Καστοριά είναι μονόδρομος». *Η Ναυτεμπορική*. Ανακτήθηκε στις 10 Απριλίου 2022.
5. ↑  Granitsas, Margot (1984-06-03). «KASTORIA, CITY OF MINK» (στα αγγλικά). *The New York Times*. ISSN 0362-4331.. Ανακτήθηκε στις 2022-04-10.
6. ↑  «Γ. Κορεντσίδης: Έργα 45 εκατομμυρίων ξεκινούν στην Καστοριά». *www.ertnews.gr*. 16 Σεπτεμβρίου 2021. Ανακτήθηκε στις 10 Απριλίου 2022.
7. ↑  «Ο απολογισμός της 3ετίας του Δήμου Καστοριάς σε αριθμούς (πίνακες)». *Φούιτ.gr*. Ανακτήθηκε στις 3 Νοεμβρίου 2022.
8. ↑  «Ρεκόρ έργων στον Δ.Καστοριάς: 61 έργα 57.500.000 ευρώ στον Δήμο Καστοριάς «Η Καστοριά ΑΛΛΑΖΕΙ»». *alphafm.gr*. 3 Νοεμβρίου 2022.
9. ↑  «Ο απολογισμός πεπραγμένων της δημοτικής αρχής του Γ. Κορεντσίδη (φώτο βίντεο)». *Καστοριανή Εστία*. 2 Νοεμβρίου 2022. Ανακτήθηκε στις 3 Νοεμβρίου 2022.
10. ↑  «Σαββουλίδου (αντιπολίτευση) για Κορεντσίδη: «Χαιρόμαστε που σ' αυτό το τρίτο έτος ξεκινήσατε με έργα σημαντικά, έργα αναπτυξιακά»». *OlaDeka*. 2 Νοεμβρίου 2022. Ανακτήθηκε στις 3 Νοεμβρίου 2022.
11. ↑  «Σαββουλίδου: Σας εύχομαι να είστε ξανά Δήμαρχος». *svouranews.gr*. 3 Νοεμβρίου 2022.